
ЕЎРАЗІЙСКІ МІЖУРАДАВЫ САВЕТ


РАСПАРАДЖЭННЕ
	«21» чэрвеня 2022 г.
	         № 11
	   г. Мінск


Аб прымяненні сістэмы ўліку тавараў, прадугледжанай 
пунктам 10 артыкула 3 Пратакола аб некаторых пытаннях увозу 
і абарачэння тавараў на мытнай тэрыторыі Еўразійскага эканамічнага саюза ад 16 кастрычніка 2015 года
Для выканання даручэння Еўразійскага міжурадавага савета ад 19 лістапада 2021 г. № 11, з мэтай забеспячэння доступу дзяржавам – членам Еўразійскага эканамічнага саюза (далей – дзяржавы-члены) да інфармацыі, якая ўтрымліваецца ў сістэме ўліку тавараў, што прымяняецца ў Рэспубліцы Казахстан, створанай у адпаведнасці з пунктам 10 артыкула 3 Пратакола аб некаторых пытаннях увозу і абарачэння тавараў на мытнай тэрыторыі Еўразійскага эканамічнага саюза ад 16 кастрычніка 2015 г., на падставе падпунктаў 1 і 4 пункта 24 Палажэння аб Еўразійскай эканамічнай камісіі (дадатак № 1 да Дагавора аб Еўразійскім эканамічным саюзе ад 29 мая 2014 года) (далей – сістэма ўліку):

1.  Прасіць Урад Рэспублікі Казахстан да 31 снежня 2022 г. прыняць неабходныя меры з улікам патрабаванняў у сферы інфармацыйнай бяспекі па прадастаўленні доступу ўпаўнаважаным органам дзяржаў-членаў да інфармацыі, што ўтрымліваецца ў сістэме ўліку тавараў, уключаных у пералік тавараў, у дачыненні да якіх Рэспублікай Казахстан у адпаведнасці з абавязацельствамі, прынятымі ў якасці ўмовы далучэння да Сусветнай гандлёвай арганізацыі, прымяняюцца стаўкі ўвазных мытных пошлін, больш нізкія ў параўнанні са стаўкамі пошлін Адзінага мытнага тарыфу Еўразійскага эканамічнага саюза, і памераў такіх ставак пошлін, зацверджаны Рашэннем Савета Еўразійскай эканамічнай камісіі ад 14 кастрычніка 2015 г. № 59 (далей – тавары выключэня), у аб’ёме звестак, што ўтрымліваюцца ў электронных рахунках-фактурах, дэкларацыях на тавары, заявах аб увозе тавараў і выплаце ўскосных падаткаў, сертыфікатах аб паходжанні тавараў, і забяспечыць доступ да інфармацыі, што ўтрымліваецца ў сістэме ўліку.
2.  Прасіць урады дзяржаў-членаў да 1 ліпеня 2022 г. накіраваць у Еўразійскую эканамічную камісію інфармацыю аб упаўнаважаных органах дзяржаў-членаў, якім будзе прадастаўляцца доступ да інфармацыі, што ўтрымліваецца ў сістэме ўліку ў аб’ёме звестак, указаных у пункце 1 гэтага распараджэння.

3.  Прасіць Урад Рэспублікі Казахстан:

да 1 ліпеня 2022 г. накіраваць у Еўразійскую эканамічную камісію інфармацыю аб упаўнаважаным органе Рэспублікі Казахстан, які будзе забяспечваць прадастаўленне доступу да інфармацыі, што ўтрымліваецца ў сістэме ўліку, у аб’ёме звестак, указаных у пункце 1 гэтага распараджэння;
да 1 верасня 2022 г. ва ўзаемадзеянні з упаўнаважанымі органамі дзяржаў-членаў, прадугледжанымі пунктам 2 гэтага распараджэння, арганізаваць распрацоўку і зацвярджэнне парадку і тэхнічных умоў доступу да інфармацыі, што ўтрымліваецца ў сістэме ўліку, з улікам патрабаванняў у сферы інфармацыйнай бяспекі.

4.  Упаўнаважанаму органу Рэспублікі Казахстан, прадугледжанаму пунктам 3 гэтага распараджэння, і ўпаўнаважаным органам дзяржаў-членаў, прадугледжаным пунктам 2 гэтага распараджэння, у тэрмін да 31 снежня 2022 г. арганізаваць правядзенне тэсціравання сістэмы ўліку.

5. Еўразійскай эканамічнай камісіі пасля пацвярджэння дзяржавамі-членамі гатоўнасці выкарыстання сістэмы ўліку з мэтай кантролю правамернасці перамяшчэння тавараў выключэння з Рэспублікі Казахстан унесці на разгляд Еўразійскага міжурадавага савета праект рашэння Еўразійскага міжурадавага савета аб прызнанні страціўшым сілу Рашэння Еўразійскага міжурадавага савета 
ад 12 жніўня 2016 г. № 5.

6.  Гэта распараджэнне ўступае ў сілу з даты яго апублікавання на афіцыйным сайце Еўразійскага эканамічнага саюза.
Члены Еўразійскага міжурадавага савета:

